
ANG KOMITENG REHIYUNAL SANG PARTIDO sa 
Isla sa Negros (KRPIN) nagahatag sang pina- 
kamataas nga rebolusyonaryo nga pasidungog kay 
Ericson “Ka Fredo” Acosta, 50, nga tigtib-ong 
sang kawsa sang mga mangunguma kag mamu- 
mugon sa kaumhan sa isla sang Negros. Mataas 
ang amon pagsaludo sa iya sa pag-upod niya sa 
listahan sang mga martir kag baganihan sang bag- 
o nga demokratikong rebolusyon kaangay sa iya 
pinalangga nga asawa, Kerima “Ka Ella” Tariman- 
Acosta, nga nagsunod sa dungganon nga mga 
baganihan sang una nga Rebolusyon Pilipino. 
Amon man ginapasidunggoan si Joseph Jimenez, 52 
para sa iya malawig nga tinuig nga pagserbisyo sa 
kahublagan mangunguma kag matutom nga panin- 
dugan sa paghimakas para sa matuod nga repor- 
mang agraryo. 

Si Kaupod Ericson Legaspi Acosta mapintas 
nga ginpatay sang mga pasistang soldado sang 
94th kag 47th Infantry Battalion sang Philippine 
Army sa kaagahon sang Nobyembre 30, 2022, 
samtang ang bug-os nga pungsod nagahanda sa 
pagsaulog sa anibersaryo sa pagkabun-ag sang 
proletaryadong baganihan kag amay sang Ka- 
tipunan, Gat Andres Bonifacio. Ginkuha si Ka 
Fredo upod sa lokal nga tig-organisa sang mangu- 
nguma nga si Joseph Jimenez sang mga mangtas 


Ang nagahiusa nga kaundan sang mga 
mensahe amu ang pagka-lehitimo sang 
paghimakas sang katawhan Pilipino 
nga ginbun-ag sang dunot nga mala- 
pyudal kag mala-kolonyal nga sosyedad 
nga nagtiklod sa isa ka mamalaybay 
kag artista kaangay kay Ericson Acosta 
nga mag-usoy sa banas sang rebolusyon. 

gid ini pauswagon. 

nga ido-militar sa isa ka balay sang mangunguma 
sa Sitio Makilo, Barangay Camansi, Kabankalan 
City, Negros Occidental kag ginpatay sila sa 
pinakamakasiligni nga pamaagi. Nag-angkon sila 
sang madamu nga pilas halin sa pagpangbuno kag 
paglabo, mga pilas bilang resulta sang grabe nga 
pagkastigo, kag mga pilas tungod sa pagtiro sa ila. 

Kami naga-upod sa kasubo sang mga pamilya, 
mga abyan, mga kaupod kag tanan nga ginapigos 
kag ginahimuslan nga masa nga ong ila siglo-ang- 
kalawigon nga paghimakas naghorma kay Ka Fredo 
nga mangin isa ka dungganon nga proletaryo. 
Dugang pa, nagapanindugan kami nga amon 
itransporma ang amon kaakig kag kasubo sa isa ka 
militante nga kaisog kag determinasyon nga mag- 
pamatuk sa yawan-on kag kontrarebolusyonaryo nga 
plano sang rehimen US-Marcos II nga pukanon 
ang rebolusyonaryong kahublagan sa isla sang 
Negros kag isulong paabante ang inaway banwa 
inspirado sang amon mga baganihan kag martires 
pareho ni Kaupod Ericson Acosta. 

Kami nagapasalamat sa mga mensahe kag 
handurawan nga ginpaambit sang malapit nga mga 
abyan kag kaupdanan ni Ka Fredo nga ginbalikan 
ang iya kabuhi sa Unibersidad sang Pilipinas-Diliman, 
ang iya pagkamuklat bilang aktibista kag mamu- 
mugon pangkultura sa tunga sang pinaka-importante 


"Tulong..." sundan sa pahina 3 


Nagapasalamat ang Ang Paghimakas sa mga kontribusyon agud mangin madinalag-on ang 
ini nga isyu. Sa pagpauswag sang aton Ang Paghimakas, ginapangabay sa tanan nga 
bumalasa nga padayon nga mag-amot sang mga balita, piktyur, istorya kag iban pa nga 
sinulat. Nagapangayo man kami sang inyo mga suhestyon kag komentaryo paano pa 

nga paghimakas sa pungsodnon 
demokratikong kahublagan kag ang 
iya pagkaluto bilang lubos-pa- 
nahon nga rebolusyonaryo. Ang 
nagahiusa nga kaundan sang mga 
mensahe amu ang pagka-lehi- 
timo sang paghimakas sang pu- 
muluyong Pilipino nga ginbun-ag 
sang dunot nga mala-pyudal kag 
mala-kolonyal nga sosyedad nga 
nagtulod sa isa ka mamalaybay 
kag artista kaangay kay Ka Eric- 
son Acosta nga mag-usoy sa 
banas sang rebolusyon. 

Sang 2018, si Ka Fredo, 
kaupod ni Ka Ella, nag-abot sa 
Negros nga resolbado nga makig- 
bahin sa inaway banwa sa isla. 
Nangin katapu siya sang Kalihi- 
man kag Komiteng Tigpatuman 
sang KRPIN. Maukod niya nga 
gintib-ong ang Ikatatlo nga Ka- 
hublagan Panadlong sa lima ka 
tuig nga programa sang KRPIN 
kag may importante siya nga pa- 
pel sa pagpapagsik ideolohikal, pu- 
litikal kag organisasyunal sini sa 
tunga sang mga masingki nga 
opensiba sang kaaway kag kon- 
trarebolusyonaryo nga kampan- 
ya. 

Si Ka Fredo isa sa mga naga- 
panguna nga kadre nga nagpa- 
tigayon sang madinalag-on nga 
pagtalakay kag pagdihon sang 25 
ka tuig nga pagsuma sang re- 
bolusyonaryong inagihan sang 
rehiyon kag dokumento sini sa 
Sosyal nga Imbestigasyon kag 
Pag-analisa sa Sahi nga nag- 
serbe agud padayon nga maglig- 
on ang paghiliusa sa tunga sang 
mga kadre kag katapu sang 
Partido. 

Personal nga ginpamunuan 
ni Ka Fredo ang pila ka pulong 
pagtuon kag mga kumperensya sa 
Abante nga Kurso sang Partido 
kag iban pa nga Pangpartido kag 
pulitikal nga kurso nga malapit 
sa mga kampo sang kaaway kag 
sa ila mga operasyon kombat. 
Nagsulat siya sang pila nga in- 


....... 


struksyunal kag teoretikal nga 
mga materyales kag naghatag 
sang napanahon kag husto nga 
giya agud mapa-uswag kag masis- 
tematisa pa ang Pangpartido kag 
pulitikal nga hilikuton pang- 
edukasyon sa rehiyon. 

Angkon ang manggad sang 
kinaalam, talento kag inagihan 
sa rebolusyonaryong kultura kag 
propaganda nga hilikuton, gin- 
duso man ni Ka Fredo ang regu- 
lar nga pagpa-guwa sang Ang 
Paghimakas, pamantalaan sang 
CPP Negros, kag ang paglunsar 
sang literary folio sini, ang Is- 
pading. 

Bilang rehiyunal nga kadre 
kag konsultant sang National 
Democratic Front of the Philippines 
(NDFP) sa Kumprehensibong Ka- 
sugtanan sa Sosyal kag Pang- 
ekonomiya nga Reporma (CASER), 
nagtrabaho siya upod sa iban 
nga mga kadre sang Partido kag 
mga lokal nga organisasyon masa 
sa pagpasingki sang mga kontra- 
pyudal nga paghimakas masa sa 
isla kag, subongman, mga kon- 
tra-pasista nga mga kampanya. 
Ang pagdeploy kay Ka Fredo kag 
Ka Ella sa isla sa Negros nagsanto 
sa pagpasingki sang tiraniya ni 
Rodrigo Duterte nga ginpalala sang 
Memo-randum Order 32 kag 
sang National Task Force-Elcac. 

Ang paghimakas sang mga 


mangunguma para sa duta isa 
ka masingki nga banggi-anay sa 
mga agalon mayduta-haciendero 
nga nagresulta sang mga seryoso 
nga kaso sang pagpamatay sang 
mga mangunguma kag ginsakdag 
sang estado nga mga krimen nga 
nagatuyo nga pahupaon ang 
pagpamatuk sang Negrosanon 
nga mangunguma. Sa Barangay 
Camansi, kon sa diin si Ka Fredo 
kag Joseph Jimenez ginpamatay, 
ang mga pamilyang mangunguma 
dugay na nga nagahimakas para 
sa ila kinamatarung sa duta kontra 
sa mga Sola, isa ka manug-agaw 
duta nga pamilya nga nakabase 
sa syudad sang Kabankalan, 
sumugod pa sang dekada 40. 
Ang mga mangunguma kabisado 
na kaayo sa pasistang pamaagi 
sang mga pwersa sang estado 
pareho sang 47th IB. Nakaagi 
sila sang madamu nga mga insi- 
dente sang pagpangsunog, pag- 
pamatay, grabe nga pagpamahog, 
kahalitan sa mga pananum kag 
pagpamatay sang ila kasapatan sa 
malawig nga tinuig. 


Isa ka moderno nga Bonifacio 
Si Ka Fredo nagapaambit nga 
ulihi ang iya pagtubo sa pungsod- 
non demokratikong kahublagan tu- 
ngod sa “balatian”--petiburgesya 

nga arogansya. Ang lubos nga 
paghalad niya sang iya kabuhi sa 
demokratiko nga rebolusyon sang 
banwa kag pag-upod sa matag 
adlaw nga paghimakas sang masa 
amu ang iya bulong. Sa pagkama- 
tuod, indi siya bugalon kag maha- 
pos palapitan. Indi siya arogante 
sa mga ideolohikal kag pulitikal 
nga mga talakayan, pirme nga 
magseguro nga maghatag sang 
matalum apang simple nga pag- 
pahangup nga mahapos mahang- 
pan sang mga kaupod. Iya 
ginakumbinsi ang mga kaupod 
nga hanason ang ila talento kag 
ikasarang kag maalwan siya sa 
iya mga mabuligon nga pag- 
saway kag mga panugyan. 

Wala na sang kwestyon, si 
Kaupod Ericson Acosta isa ka 
moderno nga Andres Bonifacio. 
Kaangay kay Bonifacio, ang iya 
mga binalaybay nagapakita sang 
mapintas nga kamatuoran sang 
makasahi nga paghimulos kag pag- 
pigos kag dumuluong nga domi- 


nasyon, kag nagabayaw sang 
dungganon nga kahublagan masa 
sang mga anakbalhas para sa 
pungsodnon kag sosyal nga 
kahilwayan. Kaangay kay Bonifa- 
cio, siya ginpatay sa matiplangon 
nga pamaagi sang mga bayaran 
nga soldado sa idalum sa mando 
sang hakugan nga dumuluong nga 
gahum kag lokal nga mahimusla- 
non nga sahi. Ang brutal nga pag- 
patay sa iya sa kamot sang mga 
pasistang terorista magasindi lang 
sang mas mabaskog nga maka- 
sahi nga kaakig batuk sa garuk 
nga mala-kolonyal kag mala-pyudal 
nga nagahari nga sistema kag 
magatulod sa pumuluyo sa mada- 
muan nga isip padulong sa re- 
bolusyonaryong pakig-away kag 
armado nga paghimakas. 

Ang rebolusyonaryo nga kina- 
buhi ni Ka Fredo, labaw sa tanan, 
nagapakita sang pagkamakataru- 
ngan sang rebolusyon kag na- 
gawasak sang malisyoso nga 
ginapalapnag sang reaksyunaryo 
nga estado nga terorista ang mga 
rebolusyonaryo kag terorismo ang 

paglunsar sang rebolusyon batuk 
sa tiranikal kag mapiguson nga 
sistema. 

Ang bug-os nga Partido kag 
rebolusyonaryo nga kahublagan 
sa isla sang Negros naga-upod 
sa nagalanog nga panawagan 
sang mga mamumugon, mangu- 
nguma, pamatan-on, kababaen- 
han, tawong simbahan, abogado, 
mamumugon pangkultura kag 
midya, kag iban pa nga mga 
sektor, organisasyon, kag mga 
personahe para sa hustisya kag 
pasabton ang estado sa kamatayon 
ni Ka Fredo kag Joseph Jimenez, 
tig-organisa sang mga mangu- 
nguma. 

Apang, ang pagpangita sang 
hustisya sa panahon sang mga 
pasista kag diktador amu ang 
pagpadayon sang lapnagon kag 
dasok nga gerilya nga pakig- 
away sa nagalapad kag nagadalum 
nga baseng masa. Ang mga na- 
tipon nga mga utang nga dugo 
sang mga pasistang Armed Forces 
of the Philippines (AFP) pagasi- 
lutan agud mahatagan sang 
hustisya ang tanan nga biktima 
sang paglapas sang tawhanon 
nga kinamatarung kag dapat 
pabayron sila sang daku sa 
pagbalewala sa internasyunal 
nga makatawo nga layi kag 
pagsulundan sa inaway. 

Amon ginahangkat ang pina- 
kamaayo nga mga anak sang 
pumuluyo nga sundon ang de- 
terminasyon ni Ka Fredo sa pag- 
alagad sa katawhan kag sa re- 
bolusyon tubtob sa katapusan 
sang iya kabuhi. Magpatapu sa 
New People's Army kag mag- 
pakigbahin sa pagpaabante sang 
inaway banwa padulong sa bag-o 
kag mataas nga halintang! #P 

Pinakamataas nga 
pagpanginbulahan sa 
mga baganihan sang 
masang mangunguma 


Felicidad Mercado 
Tigpamaba 


Pambansang Katipunan ng Magbubukid 


(PKM) - Negros 


NAGAHATAG SANG MATAAS KAG 
PULANG saludo ang Pambansang 
Katipunan ng mga Magbubukid 
(PKM)- Negros para kay Kaupod 
Ericson Acosta kag Kaupod Joseph 
Jimenez sa wala pagpangduha- 
duha kag bug-os panindugan nga 
pag-alagad sa masang mangu- 
nguma ilabi na diri sa isla. 

Sa pihak nga gin-utas ang 
kabuhi ni Ka Ericson sang mga 
berdugo nga militar, nagapabilin 
ang iya nga ginbahin nga giya, 
kinaalam, sinulatan kag militan- 
sya sa tanan nga rebolusyonar- 
yong pwersa sang Negros, ilabi 
na sang mga anakbalhas, agud 
isulong ang pungsodnon-demok- 
ratiko nga rebolusyon. 

Indi matago sang mga ber- 
dugo nga 94th IB kag 47th IB 
ang kamatuoran nga ginbaboy 
kag wala sang kaluoy nila nga 
ginpatay ang wala ikabato nga si 
Ka Ericson kaupod ang lokal nga 
organisador sang mangunguma 
nga si Joseph Jimenez sadtong 
kaagahon sang Nobyembre 30, 
2022 sa Sitio Makilo, Brgy. Ca- 
mansi, Kabankalan City. Ginpalapta 
sang mga pasista nga militar 
ang peke nga engkwentro agud 
hinabunan ang brutal nila nga 
pagpatay sa duha. Luwas pa 
diri, duha ka adlaw man nga gin- 
uyatan sang militar ang pamilya 
Francisco, ang tag-iya sang balay 
nga gindayunan nila ni Ka Eric- 
son kag Ka Joseph. 

Matuod nga baganihan sang 


masang mangunguma si Ka Eric- 
son. Ginpatay siya samtang gina- 
tungdan ang iya rebolusyonaryo 
nga hilikuton sa komunidad sang 
mga mangunguma sa Kabanka- 
lan City. Yara siya sa lugar agud 
manalawsaw sa kahimtangan sang 
mga mangunguma kag buligan 
sila sa ila awayan sa duta nga 
pilit gina-angkon sang pamilya 
Sola. Kabahin diri ang paghi- 
makas sang mga mangunguma 
sa Brgy. Camansi, upod si Ka 
Joseph, kon sa diin makapila na 
ka beses nila nga nadaog ang kina- 
matarung sa pagpanag-iya sang 
duta apang kapintas ang sabat 
sang mga Sola. Gingamit nila ang 
mga bayaran nga suldado sang 
Philippine Army kag mga RPA sa 
pagpamahug, pagpangguba sa 
mga pananom kag pagpatay sa 
mga ginsagod nga sapat nga gina- 
gamit sa pagpanguma. 

Ginpili ni Ka Ericson nga mag- 
bahin kag maghalad sang iya nga 
kahanas kag kapasidad sa masang 
anakbalhas nga madugay na nga 
naga-antus sa idalum sang mala- 
kolonyal kag mala-pyudal nga 
sistema sang pungsod. Sa isla 
sang Negros, nga dagway sang 
pyudalismo kon sa diin ang 
malapad nga kadutaan amu ang 
katubhan kag nahigot ang pa- 
ngabuhian sang masobra 300,000 
nga Negrosanon sa industriya 
sang kalamay, masyado ka bilid- 
hon ang ubos-oras niya nga pag- 
lubog sa komunidad sang mga 


mooo 


pesante agud manalawsaw kag 
magtuon para mabuyagyag kag 
mapaathag ang atrasado nga 
kahimtangan sang masang pesante 
diri sa isla. Ang iya mga hilikuton 
kag pag-usisa ang nangin giya 
para sa mga anti-pyudal nga 
paghimakas pareho sang pag- 
pataas sang sweldo sa mga 
asyenda kag paghimakas para 
sa pagpanag-iya sang duta kag 
amot sa pagpauswag sang Com- 
prehensive Agreement on Social 
and Economic Reforms (CASER) 
sang NDFP. 

Wala na nakontento ang mga 
militar sa pag-utod sang kabuhi 
ni Ka Ericson, ginaguba pa ang 
dungog sini kag pilit nga gina- 
palapta ang naratibo nga isa 
siya ka terorista. Apang sa re- 
bolusyonaryo nga kubay sang ma- 
ngunguma, ang banas nga gin- 
usoy ni Ka Ericson, pareho sang 
iban pa nga martir nga ginsulong 
ang pungsodnon nga kahilwayan, 
demokratiko nga kinamatarung 
sang pumuluyo, kalinong, kag 
pangkatilingban nga hustisya, 
amu ang pinakahalangdon kag 
makitawhanon nga hilikuton sa 
kabuhi--nagahalad sang oras kag 
kabuhi para sa masang ginahi- 
muslan kag ginapigos. Pareho ni 
Andres Bonifacio, kon san-o ad- 
law sang iya pagkabun-ag sad- 
tong ginpatay sila ni Ka Ericson 
kag Ka Joseph, ginakabig sila 

nga baganihan sang pumuluyo. 

Ang ginhimo sang mga 
mersenaryo nga militar kay Ka 
Ericson kag Ka Joseph pag- 
panghadlok lamang sa pumuluyo 
sang Negros agud punggan ang 
amon nga paghimakas. Apang 
ano man ka pilit nila nga pa- 
nason ang mga kontribusyon ni 
Ka Ericson kag Ka Joseph, ma- 
ngin wala pulos lamang ini tungod 
nakahibalo kami nga mga masang 
anakbalhas kon sin-o ang matu- 
od nga salot sang amon kabuhi 
kag kon sin-o ang matuod nga 
terorista. 

Sa ngalan sang rebolusyonar- 
yong kubay sang mangunguma 
kag katapo sang PKM Negros, 
bug-os-kusog namon nga gina- 
pakamalaut ang pasista kag ber- 
dugo nga 94th IB kag 47th IB kag 
ginapanawagan ang hustisya para 
sa wala-kaluoy nga pagpatay 
kay Ka Ericson kag Ka Joseph. 
Nagapasalig ang kubay sang 
PKM Negros nga isakabuhi ang 
ila maisugon kag palaban nga 
diwa subongman sa iban pa nga 
mga rebolusyonaryong martir 
kag baganihan nga naghalad 
sang kabuhi para sa demokratiko 
nga rebolusyon sang banwa. fP 

Pinakamataas kag mapula nga 
pagsaludar kay Ka Ericson Acosta 


Mensahe sang Malayang Kilusan ng Bagong Kababaehan 
(MAKIBAKA)-Negros 


MABASKOG NGA GINAKONDENA SANG MAKIBAKA-Negros ang 
brutal nga pagpatay kay Ka Ericson Acosta upod ang organisador 
sang mga pesante nga si Joseph Jimenez sang mga pasista nga 
elemento sang 94th IB kag 47th IB. Si Ka Ericson kag si Joseph 
ginpatay sadtong Nobyembre 30, 2022 sa Sityo Makilo, Barangay 
Camansi, Kabankalan City, Negros Occidental. 

Para pagwaon nga makatarunganon ang ginlunsar nga operas- 
yon, ginpagwa sang pasista nga 3rd Infantry Division MGen. Be- 
nedict Arevalo ang gasgas na nga rason nga may nagluntad nga 
engkwentro. Apang ang kamatuoran, si Ka Ericson kag si Joseph 
ang gindakop, gintortyur, kag ginbuno-buno antis ginpatay sang 
mga manug-ihaw nga mga 94th IB kag 47th IB. 

Ang kababuyan nga ginbuhat sang 94th IB kag 47th IB kay 
Ka Ericson kag Joseph isa ka paglapas sa ila kinamatarung sa ida- 
lum sang International Humanitarian Law. Si Ka Ericson, bilang 
resource person sang NDF, protektado sa idalum sang Joint 
Agreement on Safety and Immunity Guarantees (JASIG) sang 
GRP-NDFP. 

Ang MAKIBAKA-Negros nagahatag sang pinakamataas kag 
mapula nga pagsaludar kay Ka Ericson Acosta. Bilang rebolusyonaryo, 
ginhalad ni Ka Ericson ang iya kabuhi kag kalantip sa pagsulat 
para alagaran ang malapad nga sahing pigos. Ginpasangkad niya 
ang iya bug-os nga oras kag ihibalo para ma-edukar ang mga 
sahing pesante kag mamumugon sa padayon nga pagpahimulos 
sa ila sang mga agalon mayduta paagi sa kontrol sang mga 
dalagku nga burgesya komprador kag ang mapintas nga gobyerno 
bilang instrumento. 

Ang MAKIBAKA, bilang rebolusyonaryo nga organisasyon 
sang mga kababaenhan nagapati kag nagaupod sa away ni Ka 
Ericson sa pagwasak sang tatlo ka ugat—imperyalismo, pyudalismo 
kag burukrata kapitalismo—agud hilwayon ang pungsod sa kon- 
trol sang mga imperyalista nga padayon nga nagahimulos sa 
sahing pigos. 

Lubos nga ginakasubo sang tanan nga mga rebolusyonaryo 
nga pwersa sang kababaenhan ang kamatayon ni Ka Ericson. 
Ang kabuhi niya magaserbe nga suga para mag-iwag sang dalan 
sa tanan nga mga rebolusyonaryo nga magapadayon sang iya 
aspirasyon kag nagahangkat sa mga kababaenhan nga makig- 
bahin sa armado nga rebolusyon. Paagi sa mapagsik nga pag- 
pamuklat, pag-organisa kag pagmobilisa sang malapad nga masa 
kag pag-abante sang pungsodnon demokratiko nga rebolusyon 
nga may sosyalista nga perspektiba lamang maangkon ang 
hustisya para sa martir nga si Ka Ericson kag organisador sang 
mangunguma nga si Joseph Jimenez, kag sa tanan nga mga 
nangin biktima sang inhustisya. 

Magakabuhi ka kaupod namon tubtob sa katapusan! 


Pagpasidungog sang Kabataang Makabayan-Negros kay Ka Ericson Acosta 


NANGIN PAREHO KA MAN NA- 
MON sadto--batan-on, mabina- 
tukon, puno sang kapagsik, kag 
gutom sa rebolusyonaryo nga pag- 
bag-o. 

Panahon sang dekada 90 sa 
kahublagan sang mga pamatan- 
on kag estudyante, sa pinakatuk- 
tok sang ideolohikal nga pagbiak 
sang mga maka-Wala, nga ikaw 
nabun-ag bilang aktibista. Sa 
tunga sang rebisyunistang agos, 
imo ginpamatud-an ang kakina- 
hanglanon sang pungsodnon de- 
mokratikong rebolusyon nga may 
sosyalistang perspektiba. Paagi sa 
hugot nga paghakos sa Marxismo- 
Leninismo-Maoismo kag may ma- 
lapit nga angot sa masa, imo 
ginhukas ang imo petiburgesya 
nga arogansya kag nangin maukod 
nga aktibista. Bisan sang yara 
ka pa sa prisohan, ang mga 
ahente sang estado indi makaku- 
rong sang imo rebolusyonaryo nga 
kainit. Ang madamu nga mga 
problema kag panghangkat mas 
pa nga nagpalig-on sang imo pa- 
nindugan sa paghimakas. 

Amo ini nga kamatuoran nga 
indi mahimutig kag matapna sang 
AFP kag iban pa nga pasistang 
elemento: ang pinakamaayo kag 
pinakamaalam sa mga pamatan- 
on nagpili nga mangin mga re- 
bolusyonaryo. Ang reaksyunaryong 
sahi nagaka-imon lang sa aton 
rebolusyonaryo nga optimismo, 
kay sa kaidadalman nakahibalo 
sila nga ang “status quo” nga ila 
ginaprotektahan dunot na sa 
pinaka-ubod. Ang sosyedad nga 
aton ginahorma kag ang re- 
bolusyon nga aton ginalunsar, 
sa pihak nga bahin, madalum 
nga ginahakos sang masang 
anakbalhas. Wala sang bisan ano 
man nga pagpakamalaut ang 
makapatay sang kalayo sang 


nasanagan nga pamatan-on. 

Kag ano nga mga dungganon 
nga mga binalaybay kag mga 
ambahanon ang nasulat nahanu- 
ngod sa reaksyunaryo nga sahi? 
Ang ila mga obra nagpabilin nga 
wala sang unod kag hupas na. 
Ang pasistang mga baboy kag 
ang AFP magadamgo lang sang 
mga dungganon nga mga mama- 
laybay kag artista, pareho sa 
imo, sa ila kubay. Samtang 
nagamartsa kita padulong sa 
kadalag-an, may mga problema 
kag mga sakripisyo, apang may 
yara man mga ambahanon kag 
arte nga magabag-o sang aton 
kahadlok padulong sa kaisog. 
Ang reaksyunaryong sahi maga- 
kopya na lang sang wala ka 
arte-arte nga mga binutig kag 
manabaw nga panglingaw. Ang 
mga ambahanon kag binalaybay 
nga ginbilin nimo kaban sang 
manggad para sa tanan nga 
pamatan-on nga mga aktibista 
kag mga rebolusyonaryo. Ang 
imo mga arte mangin kaupod 
namon samtang ginasumpong 
kag gina-pangibabawan namon 
ang mga pangsulod kag pang- 
guwa nga mga banggi-anay. 

Apang labaw sa tanan, imo 
ginpakita nga ang pinakama- 
baskog nga pagpabutyag sang 
arte amu ang rebolusyonaryong 
paghimakas mismo. Ang isa ka 
artista dapat makahibalo mag- 
pamuno sang atake, siling pa ni 
Ho Chi Minh. Ang mamalaybay, 
una kag labaw sa tanan, isa ka 
gerilya. Ang imo dugo nakapinta 
tubtob sa katapusan sa dung- 
ganon nga telon sang pungsod- 
non demokratikong paghimakas, 
sa mga pahina sang kasaysayan 
sang pumuluyo, ang inaway ban- 
wa, kon sa diin ikaw ang isa sa 
mga dungganon nga hangaway. 


Ang kamatayon isa ka sak- 
ripisyo nga baton na naton 
sumugod sang ginpili naton ang 
malawig kag mabudlay nga banas 
sang rebolusyon. Apang wala ka 
nagtaliwan sa patag-awayan o 
inaway. Ang mga pasistang sol- 
dado sang 94th kag 47th In- 
fantry Battalion wala sang ka- 
luoy nga ginpatay ka nga wala 
ginhatagan sang tsansa nga 
makabato. Ang ila pamaagi sa 
pagtawag sa mga tawo nga 
pareho sa imo nga “terorista” 
athag lang nga nagapakita sang 
ila indi makatawo. Mga wala sila 
sang pulos nga mga tawo nga 
wala nagataha sa pamaagi sang 
gyera. Sila ang mga matuod nga 
terorista. Kami magapadayon sa 
panawagan sang hustisya para 
sa tanan nga wala na sang 
ikasarang nga magbato (hors de 
combat) nga mga rebolusyonaryo 
nga ginpamatay sa mga “peke 

nga inaway”, pareho sa imo asawa 
nga si Kerima Tariman, kag 
Romeo Nanta (Ka Juanito Mag- 
banua), kaupod mo nga martir 
sa isla sang Negros. 

Wala sang palareho nga 
kamatayon. Ang imo kamatayon 
mabug-at para sa masang anak- 
balhas nga imo gin-alagaran kag 
sa mga lamharon nga dugo nga 
imo ginhatagan inspirasyon. Bisan 
kon nagtampalas sa imo kama- 
tayon ang mga pasistang soldado, 
indi sila makapalagyo sa kata- 
pusan nga pamatbat sang kasay- 
sayan sa ila. Ang ila mga kamata- 
yon wala sang bug-at kag indi 
signipikante. 


.......c. 


Baliskad sa ginasiling sang 
pasistang soldado, ang imo ka- 
matayon indi patimaan nga ang 
rebolusyonaryong kahublagan sa 
Negros nagahuyang na. Sa pag- 
kamatuod, ang imo kamatayon 
nangin matambok nga duta para 
sa madamu nga batan-on nga mga 
rebolusyonaryo nga magtubo. 

Ang patriyotiko nga pamatan- 
on sa Negros nagakasubo sa imo 
pagtaliwan, apang nagpalig-on ini 
sang amon panindugan nga mag- 
padayon nga pabaskugon kag 
padalumon ang amon kubay. 
Ang nagalala nga krisis sa kapita- 
listang pangkalibutanon nga sis- 
tema nagpaluto sang panahon 
para makahas nga paabantehon 
ang rebolusyonaryong paghi- 

makas. Pareho sa natabo sa ka- 
saysayan, ang Kabataang Maka- 
bayan sa isla sang Negros maga- 
padayon nga mangin bubon sang 
ginatos pa ka mga Pulang ha- 
ngaway kag prinsipyado nga mga 
kadre nga magpadayon sang imo 
ginhimakasan kag ginkamatyan. 
Sa palaabuton nga mga tinuig, 
madamu pa sa amon ang maga- 
martsa gikan sa syudad pakadto 
sa kaumhan agud lab-uton ang 
dalagkuan nga kadalag-an. Dira 
sa kabukiran sa isla sang Negros, 
samtang naga-uyatay sang ka- 
mot kaupod ang masang anak- 
balhas, magakabuhi ka kaupod 
namon tubtob sa katapusan! fP 


PAGHANDURAW SA KAUPOD 


ni Ka Greta 


Ang imo tingog akon gina-aningal 


Malumanay, malig-on kag puno sang kaalam 
May pasensiya sa pagpahangup kag pagpamati 
Hasta maghiusa sa katuyuan kag handum nga 


ginamithi. 


May pagkanugon nga wala nagdugay bilang magkaupod 
Sa kalipay kag kabudlay sa bukid sang rebolusyon 
Magpaambitanay kag magtuon sa aton mga inagahin 
Ululupod nga magtrabaho para sa pagbag-o sang 


katilingban. 


Pila pa ka kaupod ang halaran sang luha 
Hasta malab-ot ang handum nga ginapangita 


Masakit batyagon nga kita ma-ulila 


Sang mga kaupod nga sa paghimakas nangin himata. 


Apang ang aton papel sa kabuhi 


Padayunon ang ila ginbayaan nga hilikuton 
May kapagsik kag puno sang entusiasmo 
Bisan pa mabudlay kag puno sang sakripisyo. 


Pareho sang suba nga indi mahubsan sang tubig 


Bisan madamo pa sang luha nga mag-agas 


Indi dapat mahubsan sang pagtinguha 


Magpadayon agud sa pagpamigos kag paghimulos mahaw-as. 


